Pleuratus
<s>Pleuratus je bilo ime nekoliko ilirskih kraljeva.</s>

<s>Pleuratus I (Pleurias) - kralj Ilirije.</s><s>Bio je na čelu države (kraljevine) kojom su prije njega vladali Bardilis i Grab.</s><s>Ne zna se u kakvom su srodstvu bili.</s><s>Pominje se u vezi pohoda iz 344. god. pne, kada je Filip II Makedonski upao u Iliriju, opustošio je, i vratio se sa bogatim plijenom.</s><s>Kao uzrok Filipova pohoda Diodor navodi naslijeđenu mržnju prema ilirskim susjedima.</s><s>Izgleda da je jedno vrijeme bio suvladar sa Klitom.</s><s>Historičar Justina u svom djelu Epitome, govori da se Aleksandar Makedonski sklonio kod ilirskih kraljeva (Illyrici reges - u množini) nakon sukoba sa ocem.</s>

<s>U uvjerenju da etnikom Ilir ima samo opšte značenje, savremeni historičari su i za Pleurata nastojali da utvrde plemensku pripadnost: Dardanci (Drojzen), Taulanti (Šit), pa čak i Ardijejci (Mayer).</s>

<s>Pleuratus II - Prvi kralj Ilira iz dinastije Ardijejaca (260-250. god. pne.).</s><s>Naslijedio ga sin Agron.</s>

<s>Pleuratus III - Kralj Ilirije iz dinastije Ardijejaca, sin Scerdilaidasov, vladao od 205-180. godine p. n. e. Tokom vladavine svog oca on je odvojeno vladao nad nekoliko ilirskih plemena.</s><s>Skupa sa Skerdilaidusom, Rimom i Etolskim Grcima borio se protiv  Filipa V Makedonskog.</s><s>Nakon što je uspostavljen mir, postao je neprikosnoveni vladar Ilira od 205-180. godine p. n. e. Ostao je saveznik Rima i u narednom ratu protiv Makedonaca te je njegova lojalnost nagrađena Ilirskim teritorijama Lychnidusa (oko Ohrida) i Partina (oko Drača) koje je prethodno držao Filip.</s><s>Nešto kasnije pomogao je Rimu sa svojih šezdeset brodova u konfliktu protiv Etolije.</s><s>Za svoj doprinos i dosljednom savezništvu sa Rimom Pleuratus je bio bogato nagrađen.</s><s>Njegov sin i nasljednik bio je Gencije.</s>

<s>Pleuratus - Princ of Ilirije, Gencijusov brat.</s><s>Gencije ga je ubio iz ljubomore zbog zaruka sa Monunijusovom kćeri Etutom.</s><s>Negdje se spominje kao Plator.</s>

<s>Pleuratus - Princ od Ilirije, Gencijusov sin, nakon poraza od rimskih vojnih snaga, zarobljen je sa svojim ocem i doveden u Rim.</s>

<s>Reference</s>

<s>Ilirski vladari
Ardijejci</s>

